पिछले कई दिनों से प्रचंड गर्मी झेल रहे दिल्ली-एनसीआर में बुधवार की शाम मौसम ने अचानक करवट ली. तेज हवाओं और धूल भरी आंधी (Dust Storm) से चारों ओर धूल की चादर फैल गई. हालांकि इससे लोगों को गर्मी से थोड़ी राहत जरूर मिली. धूल भरी आंधी के साथ-साथ बारिश भी होने की संभावना जताई जा रही है. इससे पहले मंगलवार को भी राजधानी में थोड़ी बूंदाबांदी हुई थी लेकिन उससे गर्मी से राहत ना के बराबर ही मिली थी. दिल्ली से सटे नोएडा में भी धूल भरी आंधी चलने की वजह से लोगों को थोड़ी परेशानी का सामना करना पड़ा. हालांकि गार्मी से राहत जरूर मिली.
hin_Deva